NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD – 126/2023

**1387a**

# Spoločná správa

**výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Karola KUČERU, Lucie DRÁBIKOVEJ a Petra POLLÁKA na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (tlač 1387) vo výboroch v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

 Národná rada Slovenskej republiky uznesením z 9. februára 2023 č. 2004 sa uzniesla prerokovať **návrh poslancov Národnej rady Slovenskej republiky Karola KUČERU, Lucie DRÁBIKOVEJ a Petra POLLÁKA na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (tlač 1387) v druhom čítaní** a prideliť ho týmto výborom:

 Ústavnoprávnemu výboru Národnej rady Slovenskej republiky

 a

Výboru Národnej rady Slovenskej republiky pre vzdelávanie, vedu, mládež a šport

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Určené výbory prerokovali predmetný návrh zákona v stanovenej lehote.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

 **K návrhu** poslancov Národnej rady Slovenskej republiky Karola KUČERU, Lucie DRÁBIKOVEJ a Petra POLLÁKA na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov **(tlač 1387) zaujali výbory** Národnej rady Slovenskej republiky **tieto stanoviská**:

**Ústavnoprávny výbor Národnej rady Slovenskej republiky** v uznesení č. 685 z 8. marca 2023

a

**Výbor Národnej rady Slovenskej republiky pre vzdelávanie, vedu, mládež**a šport v uznesení č. 203 z 10. marca 2023.

zhodne odporúčali návrh zákona **schváliť s pozmeňujúcimi a doplňujúcimi návrhmi** uvedenými v časti IV. spoločnej správy.

**IV.**

Z uznesení výborov uvedených v III. časti tejto spoločnej správy vyplývajú tieto pozmeňujúce a doplňujúce návrhy:

1. K čl. I bod 2

V čl. I bode 2 v § 30 ods. 2 písm. d) prvom bode a druhom bode sa vypúšťajú slová „ktorý má vysokoškolské vzdelanie druhého stupňa vyžadované pre príslušnú kategóriu alebo príslušnú podkategóriu pedagogického zamestnanca,“.

Podmienka vysokoškolského vzdelania vyžadovaného pre príslušnú kategóriu alebo podkategóriu je uvedená už v úvodnej vete § 30 ods. 2 zákona č. 138/2019 Z. z. a jej uvedenie aj v navrhovanom písmene d) prvom a druhom bode by bolo duplicitné. Navrhuje sa preto jej vypustenie.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. K čl. I bod 2

V čl. I bode 2 v § 30 ods. 2 písm. d) treťom bode sa za slovami „majstra odbornej výchovy“ vypúšťa čiarka a slová „ktorý má vysokoškolské vzdelanie druhého stupňa vyžadované pre príslušnú kategóriu pedagogického zamestnanca“.

Podmienka vysokoškolského vzdelania vyžadovaného pre príslušnú kategóriu alebo podkategóriu je uvedená už v úvodnej vete § 30 ods. 2 zákona č. 138/2019 Z. z. a jej uvedenie aj v navrhovanom písmene d) treťom bode by bolo duplicitné. Navrhuje sa preto jej vypustenie.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. K čl. I body 3 a 4

V čl. I bode 3 v § 30 ods. 4 úvodnej vete a v čl. I bode 4 v § 30 ods. 5 úvodnej vete sa slovo „kariérneho“ nahrádza slovom „kariérového“.

Zosúladenie terminológie návrhu zákona s terminológiou používanou v zákone č. 138/2019 Z. z.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. K čl. I bod 5

V čl. I bode 5 v § 85 písm. c) sa za slová „umeleckej činnosti“ vkladajú slová „súvisiacej s obsahom vyučovacieho predmetu“.

Podmienka súvisu umeleckej činnosti, v ktorej pedagogický zamestnanec úspešne pôsobil, s obsahom vyučovacieho predmetu je uvedená v čl. I bodoch 1 až 4 návrhu zákona [v § 30 ods. 1 písm. e) druhom bode, § 30 ods. 2 písm. d) druhom bode, § 30 ods. 4 písm. b) a § 30 ods. 5 písm. b)], a preto sa v záujme jednoznačnosti formulácie dopĺňa aj do navrhovaného znenia splnomocňovacieho ustanovenia § 85 písm. c) v čl. I bode 5 návrhu zákona.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

 Gestorský výbor odporúča Národnej rade Slovenskej republiky hlasovať o návrhoch uvedených

 pod bodmi **1 až 4**  spoločnes odporúčaním ich **schváliť;**

**V.**

**Gestorský výbor** na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky **návrh poslancov** Národnej rady Slovenskej republiky Karola KUČERU, Lucie DRÁBIKOVEJ a Petra POLLÁKA na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov **(tlač 1387) schváliť v znení pozmeňujúcich a doplňujúcich návrhov** uvedených v tejto správe.

 Predmetná spoločná správa výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Karola KUČERU, Lucie DRÁBIKOVEJ a Petra POLLÁKA na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (tlač 1387) v druhom čítaní bola schválená uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) zo 14. marca 2023 č. 212.

Týmto uznesením výbor zároveň poveril spoločného spravodajcu **Igora Kašpera** (náhradník poslanec M. Šefčík), aby na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru.

Bratislava marec 2023

**Richard Vašečka v. r.**

predseda

Výboru NR SR pre vzdelávanie, vedu, mládež a šport